ఏక్తా కపూర్

ఏక్తా కపూర్ (ఆంగ్లం: Ekta Kapoor) (జననం 1975 జూన్ 7) ఒక భారతీయ టెలివిజన్, చలనచిత్ర నిర్మాత. దర్శకురాలు కూడా. ఆమె హిందీ సినిమా, సోప్ ఒపెరా కోసం పనిచేస్తుంది. ఆమె 1994లో స్థాపించిన బాలాజీ టెలిఫిల్మ్స్ లిమిటెడ్ సంస్థకు జాయింట్ మేనేజింగ్ డైరెక్టర్, క్రియేటివ్ హెడ్. బాలాజీ టెలిఫిల్మ్స్ లిమిటెడ్ కు అనుబంధ సంస్థగా 2001లో చలనచిత్ర నిర్మాణ, పంపిణీ సంస్థ అయిన బాలాజీ మోషన్ పిక్చర్స్ ని  ప్రారంభించింది. ఆమె ఏప్రిల్ 2017లో ALT బాలాజీని ప్రారంభించింది. కళల రంగంలో ఏక్తా కపూర్ చేసిన కృషికి 2020లో భారత ప్రభుత్వం పద్మశ్రీతో సత్కరించింది.

వ్యక్తిగత జీవితం 

ఏక్తా కపూర్ బాలీవుడ్ నటులు జీతేంద్ర, శోభా కపూర్‌ల కుమార్తె. ఆమె తమ్ముడు తుషార్ కపూర్ కూడా బాలీవుడ్ నటుడు. ఆమె బాంబే స్కాటిష్ స్కూల్, మాహిమ్‌లో పాఠశాల విద్య, మిథిబాయి కాలేజీలో కాలేజీ విద్య పూర్తిచేసింది. ఏక్తా కపూర్ పెళ్లి చేసుకోలేదు. ఆమెకు రవి కపూర్ అనే కుమారుడు ఉన్నాడు, 2019 జనవరి 27న సరోగసీ ద్వారా జన్మించాడు.

గుర్తింపు 

 ఏక్తా కపూర్ స్క్రిప్ట్ రైటింగ్, క్రియేటివ్ కన్వర్షన్, కాన్సెప్ట్ బిల్డింగ్‌ కూడా చేస్తారు. 2001లో ఆసియా వీక్ మ్యాగజైన్ ద్వారా ‘ఆసియాస్ మోస్ట్ పవర్‌ఫుల్ కమ్యూనికేటర్స్’ 50 మందిలో ఒకరిగా ఎంపికైన ఆమె చాలా మంది నటులు, నటీమణుల కెరీర్‌లను ప్రారంభించడంలో సహాయపడింది.

 కాన్ఫెడరేషన్ ఆఫ్ ఇండియన్ ఇండస్ట్రీస్ (CII) ఎంటర్‌టైన్‌మెంట్ కమిటీకి నాయకత్వం వహించడానికి ఆమె ఎంపికైంది. 

 సొసైటీ అచీవర్ అవార్డు,  ది బెస్ట్ ఎంటర్‌ప్రెన్యూర్ ఆఫ్ ది ఇయర్ 2001 అవార్డులను ఆమె అందుకున్నారు.  

 ఏక్తా కపూర్ టెలివిజన్ పరిశ్రమలో అత్యంత శక్తివంతమైన మహిళల్లో ఒకరిగా పరిగణించబడుతుంది. భారతదేశంలోని అగ్రశ్రేణి 25 మహిళా పారిశ్రామికవేత్తలలో ఒకరు.

 కళల రంగంలో చేసిన కృషికి 2020లో ఆమెకు భారతత నాల్గవ అత్యున్నత పౌర పురస్కారం పద్మశ్రీ లభించింది.

 ఏక్తా కపూర్ బాలాజీ టెలిఫిల్మ్స్ నిర్మాతగా కూడా అవార్డులు అందుకున్నారు. వీటిలో ఇండియన్ టెలివిజన్ అకాడమీ అవార్డులు, ఇండియన్ టెలివిజన్ అవార్డులు, కళాకర్ అవార్డులు, ఏషియన్ టెలివిజన్ అవార్డులు, అప్సర అవార్డులు, జీ రిష్టే అవార్డులు, 3వ బోరోప్లస్ అవార్డులు, న్యూ టాలెంట్ అవార్డులు, బిగ్ స్టార్ ఎంటర్‌టైన్‌మెంట్ అవార్డులు, 4వ బోరోప్లస్ అవార్డులు, GR8! మహిళా అవార్డులు, ఆసియా సామాజిక సాధికారత అవార్డులు, లయన్స్ గోల్డ్ అవార్డులు, స్టార్‌డస్ట్ అవార్డులు, స్క్రీన్ అవార్డ్స్, పూణే ఇంటర్నేషనల్ ఫిల్మ్ ఫెస్టివల్, జీ గౌరవ్ పురస్కార్, నేషనల్ మీడియా నెట్‌వర్క్ ఫిల్మ్ మరియు టీవీ అవార్డులు, గ్లోబల్ ఇండియన్ ఫిల్మ్ మరియు టీవీ ఆనర్స్ మరియు ETC బాలీవుడ్ బిజినెస్ అవార్డ్స్ మొదలైనవి ఉన్నాయి.
 అంతే కాకుండా ఏక్తా కపూర్ అందుకున్న అవార్డుల జాబితా క్రింది విధంగా ఉంది:

మూలాలు 
1975 జననాలు
సజీవులు
భారత టెలివిజన్ నిర్మాతలు
భారత మహిళా చలనచిత్ర నిర్మాతలు
హిందీ చిత్ర నిర్మాతలు
20వ శతాబ్దపు భారతీయ వ్యాపారవేత్తలు
21వ శతాబ్దపు భారతీయ వ్యాపారవేత్తలు
మహిళా టెలివిజన్ నిర్మాతలు
పద్మశ్రీ గ్రహీతలు